
ŠAKIŲ RAJONO SAVIVALDYBĖS  TARYBA

SPRENDIMAS 
DĖL PROJEKTO „SENOSIOS KIDULIŲ AMBULATORIJOS PASTATO PRITAIKYMAS KULTŪROS POREIKIAMS“
2009 m. kovo 26  d. Nr. T-93
Šakiai


Savivaldybės taryba, vadovaudamasi Lietuvos Respublikos vietos savivaldos įstatymo  (Žin., 1994, Nr. 55 - 1049;  2000,  Nr. 91 - 2832,  2008,  Nr.113 - 4290) 16 str. 4 d.,     n u s p r e n d ž i a : 


1. Pritarti projekto „Senosios Kidulių ambulatorijos pastato pritaikymas kultūros  poreikiams” rengimui.

2. Rengti ir teikti projektinį pasiūlymą bei paraišką Lietuvos kaimo plėtros 2007-2013 m. programos priemonės „Kaimo atnaujinimas ir plėtra“ finansavimui (planavimo būdu).


3.Užtikrinti:


3.1. reikiamą iki 20 proc. projekto vertės bendrafinansavimą iš savivaldybės biudžete Regioninės plėtros programos finansavimui numatomų lėšų arba analogiškos vertės įnašą natūra (nekilnojamuoju turtu);


3.2. kad projektas nebus įgyvendinamas nei pagal vieną iš toliau išvardintų priemonių: Lietuvos Respublikos vidaus reikalų ministerijos įgyvendinamą Sanglaudos skatinimo veiksmų programos priemonę „Prielaidų spartesnei ūkinės veiklos diversifikacijai kaimo vietovėse sudarymas“, Aplinkos ministerijos įgyvendinamą Sanglaudos skatinimo veiksmų programos priemonę „Vandens tiekimo ir nuotekų tvarkymo sistemų renovavimas ir plėtra“, Susisiekimo ministerijos įgyvendinamą Ekonomikos augimo veiksmų programos priemonę „Savivaldos transporto infrastruktūros modernizavimas ir plėtra“, Programos priemonę „Vietos plėtros strategijų įgyvendinimas“ ar pagal kitas EB fondų, Programos ar nacionalinių programų lėšomis įgyvendinamas programas.


4.  Patvirtinti, kad projektas įtrauktas į Marijampolės Regiono plėtros tarybos 2008 m. gruodžio 30 d. sprendimu Nr. TS-17 “Dėl Marijampolės Regiono plėtros plano 2006-2013 m. patikslinimo” patvirtintą Marijampolės Regiono plėtros plano 2006-2013 metams uždavinių ir priemonių sąrašą.

5. Įpareigoti savivaldybės administracijos direktorių Juozą Puodžiukaitį pasirašyti visus su projektu susijusius dokumentus.


6. Skirti savivaldybės administracijos Kultūros ir turizmo skyriaus vyresniąją specialistę Ingą Navlickienę atsakinga už projekto „Kidulių dvaro sodybos pritaikymas viešiesiems poreikiams”  projektinio pasiūlymo ir projekto paraiškos parengimą bei projekto įgyvendinimą. 


Skirti savivaldybės administracijos Cetralizuotos buhalterijos skyriaus buhalterę Danutę Bagdanavičienę projekto finansininke.
Meras





Juozas Bertašius

